Luettelo Aero Oy:n ja Finnairin lentokalustosta
Aeron ja Finnairin historiallinen kalusto > Aeron ja Finnairin potkurikonekalusto > Aeron Douglas DC-2 ja DC-3 -kalusto

Vuonna 1941 Aero sai käyttöönsä amerikkalaisia Douglas DC-2 -koneita, jotka saksalaiset olivat saaneet sotasaaliiksi. Koneet maalattiin armeijan suojaväreillä ja ne siirrettiin puolustusvoimien alaisuuteen. Yhtiön ihmiset sanoivat, että yhtiö oli sodassa kuin ilmavoimien lentue, jota siviilit hoitivat.
Sodan jälkeen Aerolla oli käytössä vain kaksi Junkers Ju-52 -konetta, kaksi DC-2-konetta ja yksi de Havilland Dragon Rapide. Uusiksi koneiksi hankittiin Douglas DC-3 -koneita eli tarkemmin sanoen sen sotilasversioita (Douglas C-47), joita oli sodan jälkeen saatavissa satoja, ja hintakin oli edullinen. DC-3-koneita niistä tuli modifikaatioden jälkeen. Kaupat tehtiin hyvään aikaan, sillä näiden koneiden hinnat nousivat pian melko korkeiksi Korean sodan myötä. Ensimmäiseen kauppaan sisältyi viisi muutettua konetta ja kaksi konetta, jotka saatiin sellaisinaan Normandian maihinnousun jäljiltä. Koneet maksoivat 3 miljoonaa markkaa kappaleelta, ja viiden koneen muutostöihin meni myös viisi kertaa 3 miljoonaa markkaa. Uuden koneen hinta olisi ollut 20 miljoonaa markkaa kappaleelta.
Ensimmäinen DC-3 saatiin Hyvinkään lentokentälle 19. lokakuuta 1946. Ihastusta herättivät täydellinen automaattiohjaus, kaksi 1 200 hevosvoiman moottoria, kyky lentää vain toisella moottorilla ja matkanopeus, joka oli 270 kilometriä tunnissa. Ensimmäiseen sisustusversioon mahtui 21 matkustajaa, lentokapteeni, perämies, radiosähköttäjä ja lentoemäntä. Koneeseen oli varustettu pieni keittiö, vaikka yhtään lentoemäntää ei yhtiön palveluksessa vielä tuolloin ollut.
Konekaupat oli tehnyt kansanhuoltoministeriö, ja koneet luovutettiin Aerolle tammikuussa 1947. Samassa kuussa yhtiö lakkasi käyttämästä Hyvinkään kenttää, kun Malmin lentoasemalle voitiin jälleen palata. Reittilentoja koneet alkoivat lentää tuon vuoden toukokuussa.
Erikoisin DC-3 -lento lienee tapahtunut vuonna 1951, jolloin Aeron kone OH-LCF haki kuolleen Carl Gustaf Emil Mannerheimin ruumiin Lausannesta Sveitsistä haudattavaksi Helsinkiin. OH-LCF oli tuolloin ainoa Aeron kone, jossa oli rahtiovi.
Kesästä 2021 lähtien OH-LCH on lentänyt Airveteran ry:n operoimana Helsinki-Vantaalta käsin. Talvet kone viettää Vaasassa.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Aero Oy:n, myöhemmin Finnairin, DC-2 ja DC-3 -kalusto
| No. | Tyyppi | Rekisteri- tunnus | Sarja- numero | Nimi | Rakennettu | Aeron käytössä | Lisätietoja | Poistettu Suomen rekisteristä | Viitteet |
| 1. | Douglas DC-2-115 | OH-DLA OH-LDA | C/N 1582 | Voima | 1936 | 1941–1949 | Myyty Ilmavoimille | 1949 |  |
| 2. | Douglas DC-2-115 | OH-DLB OH-LDB | C/N 1562 | Sisu | 1936 | 1941–1949 | Myyty Ilmavoimille (DO-3, Pikku-Lassi). Romutettu, runko lahjoitettu Hanssin Jukan entisöintihankkeeseen. | 1949 |  |
| 1. | Douglas DC-3 (Douglas C-47A-35-DL) | OH-LCA | C/N 9799 | Sotka | 1943 | 1949–1963 | Tuhoutui Maarianhaminassa | 1964 |  |
| 2. | Douglas DC-3 (Douglas C-47A-70-DL) | OH-LCB | C/N 19109 | Kuikka | 1943 | 1949–1963 | Myyty ilmavoimille myöhemmin Hollantiin, jossa tuhoutui vuonna 1996 | 1963 |  |
| 3. | Douglas DC-3 (Douglas C-47A-30-DK) | OH-LCC | C/N 25511/14066 | Tiira | 1944 | 1949–1961 | Tuhoutui Koivulahdessa | 1961 |  |
| 4. | Douglas DC-3 (Douglas C-47A-75-DL) | OH-LCD | C/N 19309 | Lokki | 1943 | 1947–1969 | Airveteran Oy:llä, Suomen Ilmailumuseolla muistomerkkikoneena | 1969 |  |
| 5. | Douglas DC-3 (Douglas C-47A-20-DK) | OH-LCE | C/N 12970 | Haahka | 1944 | 1947–1970 | Myyty Ilmavoimille | 1970 |  |
| 6. | Douglas DC-3 (Douglas C-47A-30-DK) | OH-LCF | C/N 25515/14070 | Kyytipoika | 1944 | 1947–1960 | Myyty Ilmavoimille, Suomen Ilmavoimamuseossa | 1960 |  |
| 7. | Douglas DC-3 (Douglas C-53D-DO) | OH-LCG | C/N 11750 |  | 1936 | 1949–1969 | Myyty Maanmittauslaitokselle Siirretty sotilasilmailurekisteriin | 1969 |  |
| 8. | Douglas DC-3 (Douglas C-53C-DO) | OH-LCH | C/N 6346 |  | 1942 | 1948–1960, 1963–1967 | Käytetty varaosiksi, myöhemmin rakennettu uudelleen, Airveteran Oy:n lentokäytössä | 1970 |  |
| 9. | Douglas DC-3 (Douglas C-47A-80-DL) | OH-LCI | C/N 19560 |  | 1944 | 1953–1961 | Myyty Ilmavoimille | 1962 |  |
| 10. | Douglas DC-3 (Douglas C-47A-1-DK-Skytrain) | (OH-LCJ) OH-LCK | C/N 12050 |  | 1944 | 1956–1969 | Myyty Ilmavoimille Tuhoutui Rissalan lentoturmassa 1978 | 1970 |  |